
Text rozhodnutia
Súd: Krajský súd Trnava Spisová značka: 14S/6/2011 Identifikačné číslo súdneho spisu: 3009200401 Dátum vydania rozhodnutia: 14. 08. 2013 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2013:3009200401.2 Opravné uznesenie Krajský súd v Trnave v právnej veci žalobcu: Spoločenstvo vlastníkov bytov a nebytových priestorov, 917 01 Trnava, Hlboká 2, IČO: 37 846 795, právne zast.: JUDr. Jozef Vaľo, advokát, so sídlom 821 03 Bratislava, Seberíniho 21, proti žalovanej: Štátna energetická inšpekcia Trenčín, Hurbanova 59, Trenčín, IČO: 34 055 223, o preskúmanie zákonnosti rozhodnutia žalovanej č.1019/2000/2009 zo dňa 19. mája 2009, takto r o z h o d o l : Krajský súd opravuje záhlavie a výrokovú časť svojho rozsudku sp. zn. 14S/6/2011 - 80 zo dňa 14. marca 2013 v uvedení čísla rozhodnutia žalovanej tak, že správne označenie čísla rozhodnutia žalovanej je 1019/2000/2009. o d ô v o d n e n i e : Preskúmavaným rozhodnutím žalovaná ako druhostupňový správny orgán zamietla odvolanie žalobcu a potvrdila prvostupňové rozhodnutie Štátnej energetickej inšpekcie, Krajský inšpektorát Trnava č. j. 71/1200/2009 zo dňa 23.3.2009, ktorým prvostupňový správny orgán uložil žalobcovi pokutu vo výške 2.500 eur za porušenie povinností odberateľa tepla, ktorý rozpočítava množstvo tepla dodaného v teplej úžitkovej vode konečnému spotrebiteľovi stanovenej v § 17 ods. 3 písm. e) zákona č.657/2004 Z. z.. Krajský súd v Trnave rozsudkom sp. zn. 14S/6/2011 - 80 zo dňa 14.03.2013 predmetné rozhodnutie žalovanej postupom podľa § 250j ods. 2 písm. d) O.s.p. zrušil a vec jej vrátil na ďalšie konanie. Súčasne žalovanej uložil povinnosť zaplatiť žalobcovi náhradu trov konania vo výške 66 eur do troch dní od právoplatnosti rozsudku. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 O.s.p., ak nie je ďalej ustanovené inak, použijú sa na uznesenie primerane ustanovenia o rozsudku. Nakoľko pri písomnom vyhotovení rozsudku sp. zn. 14S/6/2011 - 80 zo dňa 14.03.2013 došlo ku chybe v písaní spočívajúcej v uvedení nesprávneho označenia rozhodnutia žalovanej, súd v zmysle § 164 O.s.p. rozhodol tak, ako je uvedené vo výroku tohto uznesenia. Senátom odvolacieho súdu bolo toto rozhodnutie prijaté pomerom hlasov 3:0 (§ 3 ods. 9 zákona posledná veta č. 757/2004 Z. z. v znení neskorších zmien a doplnení). Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach (§ 42 ods. 3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

